Rytų Makedonijos ir Trakijos periferija

Rytų Makedonijos ir Trakijos periferija (gr. Περιφέρεια Ανατολικής Μακεδονίας και Θράκης) – viena iš trylikos Graikijos periferijų (regionų), kurios sostinė – Komotinė. Tai – viena iš naujųjų Graikijos periferijų, suformuota 1987 m., sujungus Trakijos administracinį regioną su rytine Makedonijos regiono dalimi. Visuose didžiausiuose šios srities miestuose – Ksantė, Komotini ir Aleksandrupolyje – juntamas graikų kultūros ir turkų įtakos derinys. Periferijos teritorija beveik sutampa su istorinės Belomorijos (bulg. Беломорие) srities teritorija. Ši sritis nuo Osmanų imperijos suirimo iki 1918 m. priklausė Bulgarijai. Belomorija apėmė Vakarų Trakiją ir dalį Makedonijos tarp Strumos ir Mestos upių. 83% periferijos gyventojų yra graikai krikščionys, likę 17% – turkų, bulgarų, čigonų ir Megleno rumunų kilmės musulmonai. Rytų Makedonijos ir Trakijos periferija ribojasi: šiaurėje – su Bulgarija rytuose – su Turkija pietuose – su Šiaurės Egėjo periferija ir Egėjo jūra vakaruose – su Centrinės Makedonijos periferija Periferijos sudėtis Periferiją sudaro: rytinė Graikijos Makedonijos dalis: Dramos nomas Kavalos nomas Taso nomas Graikijos Trakija: Evro nomas Ksantės nomas Rodopės nomas Didžiausi demai Aleksandrupolis (Αλεξανδρούπολη) Drama (Δράμα) Kavala (Καβάλα) – didžiausias periferijos miestas ir uostas (63 293 gyv.) Komotinė (Κομοτηνή) – periferijos centras Ksantė (Ξάνθη) Taso (Θάσος) Šaltiniai